Dita e fundit e pyetjeve në gjyqin për shkarkimin e Presidentit Trump
Seanca e pyetje-përgjigjeve u kthye në debat pro dhe kundër dëshmisë së ish-këshilltarit të sigurisë kombëtare, John Bolton
E enjtja është dita e fundit kur senatorët amerikanë do t’u bëjnë pyetje ekipit të avokatëve mbrojtës të Presidentit dhe ligjvënësve demokratë në rolin e prokurorëve në çështjen për shkarkimin e tij, ndërkohë që ende nuk është vendosur nëse do të lejohen dëshmitarë. Se sa shpejt mbyllet procesi do të varet nga fakti nëse shumica republikane do ta miratojë kërkesën e demokratëve për të dëgjuiar dëshmitë e zyrtarëve kyçë të administratës. Kjo çështje mbizotëroi nç seanncën e parë të pyetjeve të mërkurën, gjatë së cilës senatorët dorëzuan pyetje me shkrim. Në qendër të vëmendjes ishte John Bolton, ish-këshilltari i sigurisë kombëtare, që ka shkruar në një libër ende të pabotuar se zoti Trump i tha i kishte thënë se po e bllokonte ndihmën ushtarake prej 391 milionë dollarësh për Ukrainën, deri kur Presidenti Volodymyr Zelenskiy të shpallte publikisht nje hetim për korrupsion ndaj rivalit të tij demokrat, Joe Biden. Demokratët këmbëngulin se zoti Bolton dhe të tjerë duhet të thirren si dëshmitarë. Shumë republikanë, që thonë se zoti Trump nuk bëri asgjë të gabuar kur ngriu ndihmën për Ukrainën, nuk duan as thirrjen e zotit Bolton dhe të tjerëve si dëshmitarë, as që të paraqiten prova të tjera. Por disa republikanë, si senatori Mitt Romney, e mbështesin thirrjen e demokratëve. Por nuk është e qartë nëse do të ketë mbështetje të mjaftueshme republikane për thirrjen e dëshmitarëve, kur të mbahet votimi i pritshëm të premten. Demokratët thonë se thirrja ose jo e dëshmitarëve përcakton se sa i paanshëm është gjyqi. Faza e pyetjeve në gjyqin për shkarkim u kthye në debat për të lejuar ose jo dëshmitarë. Kryetari i Gjykatës së Lartë, John Roberts lexoi pyetjet e senatorëve. Por palët patën edhe mundësinë që të argumentojnë kundër shkarkimit... …dhe pro tij. Senati do të vendosë nëse do ta shpallë presidentin Trump fajtor dhe nëse do ta shkarkojë, për dy akuza: abuzim me pushtetin dhe pengim të Kongresit.